**אליזה קורנה** (צרפתית : **Alizé Cornet**; נולדה ב-22 בינואר 1990) היא שחקנית טניס מקצוענית מצרפת. דורגה בשיא במקום 11 בעולם (16 בפברואר 2009) וכיום (ינואר 2012) מדורגת במקום 115 בדירוג ה-WTA.

קריירה מקצוענית
---------------

### תחילת הקריירה

בשנת 2004 החלה קורנה לשחק בכמה טורנירים בסבב ה-ITF במולדתה צרפת. ב-2005 ערכה קורנה את הופעת הבכורה שלה ברולאן גרוס. היא הצליחה להעפיל לסיבוב השני ובו הפסידה למדורגת שלישית בטורניר אמלי מורסמו. במקביל המשיכה קורנה לשחק בטורנירי ITF.

### 2006

ב-2006 שיחקה קורנה לראשונה באליפות אוסטרליה הפתוחה והפסידה בסיבוב הראשון לאייקו נקמורה. ברולאן גרוס העפילה קורנה שוב לסיבוב השני ובו הפסידה לטטיאנה גארבין. בנוסף זכתה קורנה בשני התארים הראשונים בקריירה שלה, שניהם בטורנירים מסבב ה-ITF. הראשון היה בבארי (על סך 25,000 דולרים) והשני היה בפדובה (גם כן על סך 25,000 דולרים).

### 2007

2007 מהווה את שנת הפריצה של קורנה. זו השנה הראשונה אותה סיימה קורנה בתוך רשימת מאה הטניסאיות הטובות בעולם. הישגי השיא של קורנה בשנה זו היו הגעה לשלב רבע הגמר בשני טורנירים מסבב ה-WTA, באקפולקו (שם החלה קורנה את דרכה במוקדמות) ובפאס. בנוסף שיחקה קורנה לראשונה בכל ארבעת טורנירי הגראנד סלאם. היא הגיעה לסיבוב הראשון באליפות אוסטרליה הפתוחה (הפסידה למדורגת 15 בטורניר דניאלה האנטוחובה) וברולאן גרוס (הפסידה למדורגת 26 בטורניר ונוס ויליאמס), לסיבוב השני בווימבלדון (הפסידה למדורגת 26 בטורניר אי סוגיאמה) ולסיבוב השלישי באליפות ארצות הברית הפתוחה (הפסידה למדורגת שלישית בטורניר ילנה יאנקוביץ'). בנוסף זכתה קורנה בתואר השלישי בקריירה שלה, בטורניר מסבב ה-ITF בדניפרופטרובסק על סך 50,000 דולרים. בחודש אוגוסט של אותה השנה נכנסה קורנה בפעם הראשונה לרשימת מאה הטניסאיות הטובות בעולם, כשהיא עולה מהמקום ה-107 הישר למקום ה-94. את שנת 2007 סיימה קורנה במקום ה-57 בעולם, שיפור של 132 מקומות מן השנה הקודמת.

### 2008

בשנת 2008 המשיכה קורנה את התקדמותה המקצועית. בשנה זו היא זכתה בתואר WTA ראשון, בבודפשט, שם ניצחה את אנדריאה קלפאץ' בגמר. בנוסף הגיעה פעמיים לשלב הגמר : באקפולקו, (דרג 3; הפסידה לפלאביה פנטה) וברומא (דרג 1; הפסידה לילנה יאנקוביץ'). כמו כן הגיעה קורנה לשלושה חצאי גמר נוספים בסבב ה-WTA : באמילייה איילנד (דרג 2), שם הפסידה לדומיניקה ציבולקובה, בצ'ארלסטון (דרג 1), שם הפסידה לסרינה ויליאמס ובניו הייבן (דרג 2), שם הפסידה לקרוליין ווזניאקי. חצי הגמר בניו הייבן היה הראשון בסבב ה-WTA אליו מגיעה קורנה בטורניר שלא משוחק על משטח החימר. ברולאן גרוס הגיעה קורנה לסיבוב השלישי (התקדמות של שני סיבובים לעומת השנה הקודמת), ובו הפסידה לאגניישקה רדוונסקה. באליפות וימבלדון היא הפסידה בסיבוב הראשון. בטורניר הטניס האולימפי באולימפיאדת בייג'ינג הגיעה קורנה לסיבוב ה-3, שם הפסידה לסרינה ויליאמס. באליפות ארצות הברית הפתוחה היא הגיעה לסיבוב ה-3, ובו הפסידה לאנה-לנה גרונפלד.

### 2009

באליפות אוסטרליה הפתוחה הגיעה קורנה לסיבוב הרביעי (בו הפסידה לדינארה סאפינה). בחודש פברואר הגיעה קורנה לדירוג השיא שלה עד היום בסבב ה-WTA : מקום 11 בעולם. בחודש יולי הגיעה קורנה לראשונה בשנה זו לשלב חצי הגמר בטורניר WTA. הדבר קרה בטורניר באד גאסטיין המשתייך לקטגוריה הבינלאומית. בחצי הגמר הפסידה קורנה ליואנה ראלוקה אולארו.

### 2010

כמו בשנת 2009, הגיעה קורנה בחודש יולי לראשונה בשנת 2010 לשלב חצי הגמר בטורניר WTA. הדבר קרה שוב בטורניר באד גאסטיין. בחצי הגמר הפסידה קורנה ליוליה גורגס.

### גביע הפדרציה

הופעת הבכורה של קורנה בגביע הפדרציה הייתה בפברואר 2008, אז היא הפסידה לנה לי הסינית בהפסד של הנבחרת הצרפתית לזו של סין.

המאזן של קורנה בגביע הפדרציה עומד על ניצחון אחד (במשחק זוגות) מול 8 הפסדים (6 במשחקי יחידות ושניים במשחקי זוגות).

הישגים בולטים
-------------

### יחידות

#### זכיות (4)

| לפני שנת 2009 | החל משנת 2009 |
| --- | --- |
| גראנד סלאם (0) |
| אליפות סבב ה-WTA‏ (0) |
| דרג 1 (0) | הקטגוריה העליונה - טורנירים מנדטוריים (0) |
| דרג 2 (0) | הקטגוריה העליונה - פרמייר 5 (0) |
| דרג 3 (1) | הקטגוריה העליונה (0) |
| דרגים 4 ו-5 (0) | הקטגוריה הבינלאומית (0) |
| סבב ה-ITF‏ (3) |

|  |  |  |  |  |  |
| --- | --- | --- | --- | --- | --- |
| **מס'** | **תאריך** | **טורניר** | **משטח** | **יריבה בגמר** | **תוצאה** |
| 1. | 23 באפריל 2006 | איטליהאיטליה בארי, איטליה | חימר | איטליהאיטליה טטיאנה גארבין | 2-6, 6-3, 2-6 |
| 2. | 2 ביולי 2006 | איטליהאיטליה פדובה, איטליה | חימר | ארגנטינהארגנטינה מריה ואנינה גארסיה סוקול | 1-6, 4-6 |
| 3. | 22 ביולי 2007 | אוקראינהאוקראינה דניפרופטרובסק, אוקראינה | חימר | שווייץשווייץ סטפני וואגל | 4-6, 3-6 |
| 4. | 13 ביולי 2008 | הונגריההונגריה בודפשט, הונגריה | חימר | סלובניהסלובניה אנדריאה קלפאץ' | 6-7(5), 3-6 |

#### הפסד במשחק הגמר (2)

|  |  |  |  |  |  |
| --- | --- | --- | --- | --- | --- |
| **מס'** | **תאריך** | **טורניר** | **משטח** | **יריבה בגמר** | **תוצאה** |
| 1. | 2 במרץ 2008 | מקסיקומקסיקו אקפולקו, מקסיקו | חימר | איטליהאיטליה פלאביה פנטה | 6-0, 4-6, 6-1 |
| 2. | 18 במאי 2008 | איטליהאיטליה רומא, איטליה | חימר | סרביהסרביה ילנה יאנקוביץ' | 6-2, 6-2 |

### זוגות

#### זכיות (2)

| לפני שנת 2009 | החל משנת 2009 |
| --- | --- |
| גראנד סלאם (0) |
| אליפות סבב ה-WTA‏ (0) |
| דרג 1 (0) | הקטגוריה העליונה - טורנירים מנדטוריים (0) |
| דרג 2 (0) | הקטגוריה העליונה - פרמייר 5 (0) |
| דרג 3 (1) | הקטגוריה העליונה (0) |
| דרגים 4 ו-5 (0) | הקטגוריה הבינלאומית (1) |
| סבב ה-ITF‏ (0) |

|  |  |  |  |  |  |  |
| --- | --- | --- | --- | --- | --- | --- |
| **מס'** | **תאריך** | **טורניר** | **משטח** | **שותפה** | **יריבות בגמר** | **תוצאה** |
| 1. | 13 ביולי 2008 | הונגריההונגריה בודפשט, הונגריה | חימר | סלובקיהסלובקיה יאנטה הוסארובה | גרמניהגרמניה ונסה הנקהרומניהרומניהיוואנה ראלוקה אולארו | (5)7-6, 1-6, [6-10] |
| 2. | 22 במאי 2010 | צרפתצרפת שטרסבורג, צרפת | חימר | ארצות הבריתארצות הברית ואניה קינג | אוסטרליהאוסטרליה אנסטסיה רודיונובהרוסיהרוסיהאלה קודריאבצבה | 6-3, 4-6, [7-10] |

קישורים חיצוניים
----------------

ויקישיתוף מדיה וקבצים בנושא **אליזה קורנה** בוויקישיתוף
* 

* אתר האינטרנט הרשמי של אליזה קורנה (בצרפתית)
* אליזה קורנה, ברשת החברתית פייסבוק

* אליזה קורנה, ברשת החברתית טוויטר

* אליזה קורנה, ברשת החברתית אינסטגרם

* אליזה קורנה, באתר הוועד האולימפי הבין-לאומי

* אליזה קורנה, באתר olympedia.org

* אליזה קורנה, באתר ה-WTA

* אליזה קורנה, באתר ה-ITF

* אליזה קורנה, באתר גביע הפדרציה